PREGUNTES PER A LA TAULA RODONA “DEL CAMP A LA TAULA I AL CANVI SOCIAL”
23 de setembre de 2006

1.	Quines propostes o iniciatives creis que són vàlides per fer arribar a la societat  el missatge que el consum ecològic és accessible a tothom? Partim del punt que entenem l’agricultura ecològica com a eina de canvi social, amb la comercialització a les grans superfícies, no es perd l’essència de l’agricultura ecològica?

2.	Partim del rol del  consumidor com a element clau del model neoliberal, sentim a dir, i treballam sota la idea del poder del consumidor dins aquest model. Exemples d’això són les campanyes de boicot (preventiu, campanya “Ropa Limpia” de SETEM), que han tingut efectes desitjats de canvi. Si és així, com podem fer-nos conscients d’aquest poder, i com ens el podem apropiar? Com podem utilitzar-lo vers el canvi social que inclou una reconversió de l'agricultura cap a ecològica?

3.	Un dels objectius de l’agroecologia és la justícia social. En el sector agrari hi ha una forta precarietat laboral (com per exemple les condicions laborals dels pagesos i pageses, no contractació formal de treballadors/es,  el cost del producte final a causa dels intermediaris, etc.). Com creis que els pagesos i les pageses ecològiques han de fer front a aquesta situació?

4.	Quina creis que  hauria de ser la relació entre els pagesos i les cooperatives o iniciatives de consumidors-productors per assolir una major participació entre les dues parts i una implicació més real en cada projecte? En aquest camí entenem participació superant el concepte actual de la simple elecció cada 4 anys i ens decantem per la responsabilitat autogestionària. 

5.	A tot el món moviments camperols com l'MST o els integrats en la Vía Campesina van més enllà de les simples reivindicacions agrícoles, arribant  a liderar en molts moments el moviment internacional contra la globalització econòmica. Com pot l'agricultura ecològica  a Mallorca en el canvi del model social, econòmic i ambiental? Com es pot fer per a què la convergència de consumidors i productors esdevingui en un moviment social?